**СЕМИНАРСКИ РАД**

Семинарски рад из предмета Рекреација и активности у природи није обавезан. Семинарски рад се може писати самостално или у групи (до четири студента на једном раду), при чему се студенти у договору са професором опредељују за тему. Вредновање рада се врши на основу квалитета писане верзије и излагања на вежбама. Уколико се за један рад пријави више студената, сви добијају исти број бодова, јер се подразумева да су једнако учествовали у изради (накнадне жалбе се неће уважити). Приликом писања рада и припреме презентације, студенти требају да се придржавају формалних правила.

**Штампана верзија**

Стил: Normal

Маргине: 2,5 cm са сваке стране (горе/доле, лево/десно)

Проред: 1,5

Врста слова: Times New Roman

Величина слова: 12

Равнање: обострано (од маргине до маргине)

Обим рада: од 5 до 15 страница

Потребно је нумерисати све стране (осим насловне), а ознаке страна постављати у доњем десном углу у истом фонту и величини као у главном тексту. На насловној страни је обавезно навести: назив инстистуције (центрирано на врху стране); тему (центрирано на средини стране); предмет (центрирано један ред испод теме); имена, презимена и групу свих студената који су учествовали у изради и презентацији (поравнато са левом маргином испод теме и предмета); место и датум (центрирано на дну стране). Све табеле, слике или графиконе је потребно нумерисати. Уколико се у раду користе туђи резултати, реченице, мисли и сл., потребно је навести извор (цитирати). На последњој страни је обавезно навести литературу која је коришћена за семинарски рад. Подразумева се да рад буде правилно написан у складу са правописом српског језика.

**Презентација рада**

Излагање рада се обавља на вежбама или предавањима у термину који се унапред одреди са професором. Презентација треба да траје од 10 до 20 минута, није обавезно да сви учествују али питања од стране професора и осталих студената, могу бити усмерена свим студентима који су учествовали у изради рада. За излагање се обезбеђују комјутер и пројектор, а студенти могу користити: унапред припремљену презентацију (Power Point), графиконе, слике итд.

**Понуђене теме**

* **Припрема и спровођење усмерених активности са темом позитивних ефеката физичке активности -** Како би васпитач у вртићу са децом обрадио тему везану за позитиван утицај физичке активности (спортић, физичко вежбање, које активности се могу користити и какав је њихов утицај итд.). Семинарски рад се може предати у виду писане припреме, али није обавезно.
* **Припрема и спровођење усмерених активности са темом здрава исхрана** - Како би васпитач у вртићу са децом обрадио тему везану за здраву исхрану. Семинарски рад се може предати у виду писане припреме, али није обавезно.
* **Реквизити и дидактичка средства корисна за развој моторике деце** – Приказати најмање пет дидактичких средстава која могу користити предшколска деца. Обавезно је да утиче на развој моторике деце (моторичке способности, графомоторичке способности и моторичке вештине), а пожељно је и на остале домене (социјални, емоционални и когнитивни). За свако средство је потребно: одредити назив; приказати слику или цртеж (може се насликати или нацртати руком); навести материјал који је потребан за израду; одредити узраст који може користити; навести која је применљивост у васпитно-образовном раду (нпр.: корисно је за више различитих активности; корисно је деловање на целовит развој детета; може се користити самостално, у пару или групи итд.) итд.
* **Израда реквизита и дидактичких средстава корисних за развој моторике деце –** Направити најмање два средства која се могу користити у вртићу.
* **У договору са порфесором се могу обрађивати друге теме**